Document ID: 31994R1342

ΚΑΝΟΝΙΣΜΟΣ (ΕΚ) αριθ. 1342/94 ΤΗΣ ΕΠΙΤΡΟΠΗΣ της 10ης Ιουνίου 1994 για την τροποποίηση του κανονισμού (ΕΟΚ) αριθ. 2839/93 σχετικά με την ειδική πώληση βουτύρου από τα αποθέματα παρέμβασης που προορίζονται για εξαγωγή προς τις Δημοκρατίες που προέκυψαν από τη διάλυση της Σοβιετικής Ένωσης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 230/94 (2), και ιδίως το άρθρο 6 παράγραφος 7,
Εκτιμώντας:
ότι ο κανονισμός (ΕΟΚ) αριθ. 2839/93 της Επιτροπής της 18ης Οκτωβρίου 1993 σχετικά με την ειδική πώληση βουτύρου από τα αποθέματα παρέμβασης που προορίζονται για εξαγωγή προς τις Δημοκρατίες που προέκυψαν από τη διάλυση της Σοβιετικής Ενώσεως (3), όπως τροποποιήθηκε τελευταία από τον κανονισμό (ΕΚ) αριθ. 1119/94 (4), σύμφωνα με παρέκκλιση στις διατάξεις του άρθρου 3 του πρωτοκόλλου που αφορά τις γαλακτοκομικές λιπαρές ουσίες στο πλαίσιο της Γενικής Συμφωνίας Δασμών και Εμπορίου (ΓΣΔΕ) προβλέπει πωλήσεις βουτύρου στις Δημοκρατίες αυτές σε τιμές χαμηλότερες από την ελάχιστη τιμή ΓΣΔΕ μέχρι ανώτατη ποσότητα 66 500 τόνων με κατανομή ανά κράτος μέλος- ότι οι πωλήσεις αυτές υλοποιούνται με διαδικασία διαγωνισμού για τον οποίο η τελευταία προθεσμία για την υποβολή των προσφορών έχει καθοριστεί στις 24 Μαΐου 1994- ότι οι τελωνειακές διατυπώσεις της θέσεως στην κατανάλωση στις εν λόγω Δημοκρατίες πρέπει να συμπληρωθούν το αργότερο στις 31 Αυγούστου 1994 για να τηρηθούν οι προθεσμίες που καθορίσθηκαν στην εν λόγω παρέκκλιση-
ότι η επιτροπή του πρωτοκόλλου όσον αφορά τις γαλακτοκομικές λιπαρές ουσίες που διέπονται στα πλαίσια της ΓΣΔΕ, αποφάσισε να αναστείλει έως τις 4 Μαΐου 1995 τις ελάχιστες τιμές ΓΣΔΕ για το βούτυρο και το συμπυκνωμένο βούτυρο που περιέχονται στο άρθρο 3 σημείο 2β) του εν λόγω πρωτοκόλλου- ότι, συνεπώς, πρέπει να τροποποιηθούν οι προθεσμίες που προβλέπονται στα άρθρα 2 και 8 και να καταργηθεί η ανώτατη ποσότητα και η κατανομή της ανά κράτος μέλος που αναφέρονται στο άρθρο 1 του κανονισμού (ΕΟΚ) αριθ. 2839/93, προκειμένου να συνεχισθεί η πώληση βουτύρου ορισμένης ηλικίας που αγοράσθηκε σύμφωνα με το άρθρο 6 του κανονισμού (ΕΟΚ) αριθ. 804/68 για να εξαχθεί προς τις Δημοκρατίες που προέκυψαν από τη διάλυση της Σοβιετικής Ένωσης-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2839/93 τροποποιείται ως εξής:
1. το άρθρο 1 παράγραφος 1, αντικαθίσταται από το ακόλουθο κείμενο:
"1. Πραγματοποιείται, με τους όρους που προβλέπονται σε λιπαρές ουσίες ίση ή υψηλότερη από 82 %, το οποίο έχει αγορασθεί σύμφωνα με το άρθρο 6 παράγραφος 1 του κανονισμού (ΕΟΚ) αριθ. 804/68, και έχει αποθεματοποιηθεί πριν από την 1η Ιουλίου 1991."-
2. στο άρθρο 2 παράγραφοι 1 και 4, η ημερομηνία "24 Μαΐου 1994" αντικαθίσταται από την ημερομηνία "24 Ιανουαρίου 1995"-
3. στο άρθρο 8 παράγραφος 3, η ημερομηνία "31 Αυγούστου 1994" αντικαθίσταται από την ημερομηνία "4 Μαΐου 1995"-
4. το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Ιουνίου 1994.

Labels: 3
17
18